Közel 135 ezer autót hív vissza a Tesla
Az amerikai Autópálya Közlekedésbiztonsági Nemzeti Hivatal hívta fel a figyelmet a Model S és Model X érintőképernyőinek problémájára.
A Tesla visszahív közel 135 ezer Model S és Model X autót, mert a járművek érintőképernyői meghibásodásra hajlamosak, ezért biztonsági kockázatot jelenthetnek – írja a CNBC.

A problémát az Egyesült Államok Autópálya Közlekedésbiztonsági Nemzeti Hivatala (NHTSA) jelezte a Teslanak.

A portál azt írja, hogy az eMMC modul meghibásodása miatt leállhatnak a külső kamerák, a kiolvasztó berendezések és a külső jelzőfények. Felhívták a figyelmet, hogy ezek a láthatóság csökkenéséhez vezethetnek, így ütközést is okozhatnak.

Az autógyártó összesen 134 951 elektromos autót hív vissza, amelyek a Tesla fremonti üzemében készültek 2012 és 2018 között.

Ez az autógyár történetének legnagyobb visszahívása, az eddigi "csúcs" 123 ezer autó volt, 2018-ban ennyi Model S-t hívtak vissza.

Képünk illusztráció.
Model S autó visszahív Tesla Model X